b'\n_START_ARTICLE_\nSkrepliai\n_START_SECTION_\nAtsikos\xc4\x97jim\xc4\x85 veikiantys vaistai\n_START_PARAGRAPH_\nAtsikos\xc4\x97jim\xc4\x85 veikiantys vaistai, padeda organizmui kosulio metu lengviau pa\xc5\xa1alinti susikaupusius skreplius.\n_START_SECTION_\nAtsikos\xc4\x97jim\xc4\x85 lengvinantys preparatai\n_START_PARAGRAPH_\nJiems priskiriami \xc5\xa1ie preparatai: termopsio \xc5\xbeol\xc4\x97, vaistin\xc4\x97 piliaro\xc5\xbe\xc4\x97, mukaltinas, pertusinas, any\xc5\xbei\xc5\xb3 nuoviras ir la\xc5\xa1ai bei kt._NEWLINE_Kv\xc4\x97pavimo takus ir vir\xc5\xa1kinam\xc4\x85j\xc4\xaf trakt\xc4\x85 inervuoja klajoklinis nervas n. vagus, tod\xc4\x97l dirginant pastar\xc4\x85j\xc4\xaf, aktyv\xc4\x97ja ir kv\xc4\x97pavimo tak\xc5\xb3 liauk\xc5\xb3 veikla (gaminasi daugiau skysto sekreto). \xc5\xa0iuo principu paremtas yra atsikos\xc4\x97jim\xc4\x85 lengvinan\xc4\x8di\xc5\xb3 preparat\xc5\xb3 veikimas\xc2\xa0\xe2\x80\x93 padid\xc4\x97jus sekreto, suma\xc5\xbe\xc4\x97ja jo adhezija (prilipimas) prie kv\xc4\x97pavimo tak\xc5\xb3 epitelio ir jis lengviau \xc5\xa1alinamas. \xc5\xa0ie preparatai vartojami kaip pagalbin\xc4\x97 priemon\xc5\xb3 atsikos\xc4\x97jimui plengvinti._NEWLINE_Yra pavojus, kad suskyst\xc4\x97j\xc4\x99s sekretas (ypa\xc4\x8d sutrikus mukociliariniam klirensui) leisis \xc5\xbeemyn ir u\xc5\xbekim\xc5\xa1 smulkesnius bonchus. Taip pat klajoklio nervo dirginimas gali sukelti pykinim\xc4\x85, v\xc4\x97mim\xc4\x85, tod\xc4\x97l dozuojant vaistus svarbu, kad doz\xc4\x97 b\xc5\xabt\xc5\xb3 kiek galima ma\xc5\xbeesn\xc4\x97 ir da\xc5\xbenesn\xc4\x97.\n_START_SECTION_\nMukolitikai (sekretolitikai)\n_START_PARAGRAPH_\nMukolitikai veikia sekreto fizines ir chemines savybes, ypa\xc4\x8d klampum\xc4\x85. Jie, stimuliuodami lizocim\xc4\x85 bei hidrolizinius fermentus, skaldo mukopolisacharidus ir skystina sekret\xc4\x85. Be to, stimuliuodami serozines liaukas, didina sekrecij\xc4\x85. Pagrindiniai \xc5\xa1ios grup\xc4\x97s atstovai yra bromheksinas, ambroksolis, N\xc2\xa0\xe2\x80\x93 acetilcisteinas ir karbocisteinas. Sekretomotorik\xc5\xb3 grup\xc4\x97s vaistai stimuliuoja virpamojo epitelio judesius ir tuo b\xc5\xabdu pagreitina sekreto pa\xc5\xa1alinim\xc4\x85 i\xc5\xa1 bronch\xc5\xb3. \xc5\xa0iomis savyb\xc4\x97mis pasi\xc5\xbeymi klenbuterolis, ta\xc4\x8diau jo klinikin\xc4\x97 vert\xc4\x97 dar n\xc4\x97ra visi\xc5\xa1kai ai\xc5\xa1ki.\n_START_SECTION_\nAcetilcisteinas\n_START_PARAGRAPH_\nGeriausiai \xc5\xbeinomas mukolitikas\xc2\xa0\xe2\x80\x93 acetilcisteinas arba tiesiog ACC. Jo veikimas pagristas tuo, kad ACC skystina gleives nutraukdamas mukopolisacharidini\xc5\xb3 grandini\xc5\xb3 disulfidines jungtis (tiltelius). Kadangi ACC veikia visas gleives, gali atsirasti rinor\xc4\x97ja, kartais gali grau\xc5\xbeti r\xc4\x97muo, pykinti, ligonis gali vemti ir viduriuoti. Acetilcisteino preparatai geriami, vartojami inhaliacij\xc5\xb3 b\xc5\xabdu. Jis taip pat naudojamas kaip prie\xc5\xa1nuodis apsinuodijus didel\xc4\x97mis paracetamolio doz\xc4\x97mis.\n_START_SECTION_\nBromheksinas ir jo dariniai\n_START_PARAGRAPH_\nBromheksinas (sinonimai bisolvonas, breksolis, brombenzonijus, bromheksino chloridas, bornkokinas, lizomucinas, solvina) ir jo metabolitas ambroksolis didina plau\xc4\x8di\xc5\xb3 surfaktanto kiek\xc4\xaf, ma\xc5\xbeina gleivi\xc5\xb3 adhezij\xc4\x85 (prilipim\xc4\x85), skystina gleives, didina j\xc5\xb3 apimt\xc4\xaf ir padeda atsikos\xc4\x97jimui. Mukolitinis poveikis yra d\xc4\x97l to, kad preparatas depolimerizuoja ir skystina mukoproteinus ir mukopolisacharidines skaidulas. Preparatas poveikis prie\xc5\xa1 kosul\xc4\xaf yra ne\xc5\xbeymus, dideli\xc5\xb3 dozi\xc5\xb3 vartojimas sukelia v\xc4\x97mim\xc4\x85.\n_START_SECTION_\nFerment\xc5\xb3 preparatai\n_START_PARAGRAPH_\nTai tripsinas, chemotripsinas. J\xc5\xb3 veikimas pagr\xc4\xafstas tuo, kad pastarieji skaido skrepliuose (gleiv\xc4\x97se) esna\xc4\x8dius baltymus ir taip juos skystina, d\xc4\x97l ko pager\xc4\x97ja j\xc5\xb3 \xc5\xa1alinimas kosulio metu. D\xc4\x97l da\xc5\xben\xc5\xb3 alergini\xc5\xb3 reakcij\xc5\xb3 j\xc5\xb3 pastaruoju metu atsisakyta.'